**Οι προεδρικές εκλογές** διεξήχθησαν στο Τζιμπουτί στις 9 Απριλίου 2021.  Ο κάτοχος της προεδρίας Ισμαήλ Ομάρ Γκουέλεχ επανεξελέγη για την πέμπτη πενταετή θητεία του, έχοντας υπηρετήσει στο αξίωμα από το 1999  Το μεγαλύτερο μέρος της αντιπολίτευσης μποϊκόταρε τις εκλογές.

Ιστορικό
--------

Ο Γκουέλεχ διατελεί Πρόεδρος του Τζιμπουτί από το 1999 και επανεξελέγη στον πρώτο γύρο των τελευταίων εκλογών το 2016, στις οποίες τα κόμματα της αντιπολίτευσης έκαναν μποϊκοτάζ.

Εκλογικό σύστημα
----------------

Ο πρόεδρος εκλέγεται σε δύο γύρους για πενταετή θητεία. Ένας υποψήφιος που συγκεντρώνει την πλειοψηφία των ψήφων στον πρώτο γύρο εκλέγεται δεόντως. Εάν αυτό δεν επιτευχθεί, διοργανώνεται δεύτερος γύρος μεταξύ των δύο υποψηφίων που συγκέντρωσαν τις περισσότερες ψήφους στον πρώτο. Στη συνέχεια εκλέγεται όποιος λάβει τις περισσότερες ψήφους στον δεύτερο γύρο.  Εάν κανείς υποψήφιος δεν συγκέντρωνε την πλειοψηφία των ψήφων, θα διεξαγόταν δεύτερος γύρος στις 23 Απριλίου.

Το 2010 το Σύνταγμα του Τζιμπουτί τροποποιήθηκε για να συντομεύσει τη διάρκεια των προεδρικών θητειών από έξι σε πέντε. Καταργήθηκε επίσης το όριο των δύο θητειών ανά πρόεδρο, που ίσχυε μέχρι πρότινος.

Υποψήφιοι
---------

Ο κάτοχος της προεδρίας Ισμαήλ Ομάρ Γκουέλεχ ήταν υποψήφιος για μια πέμπτη θητεία. Ο μόνος υποψήφιος της αντιπολίτευσης ήταν ο Ζακάρια Ισμαέλ Φαράχ από το Κίνημα για την Ανάπτυξη και την Ισορροπία του Έθνους του Τζιμπουτί (Mouvement pour le Dévelopment et l'Équilibre de la Nation Djiboutienne ή MDEND), με τους κύριους υποψηφίους της αντιπολίτευσης να μην παρουσιάζουν υποψηφίους.

Εκστρατεία
----------

Η προεδρική εκστρατεία έλαβε χώρα κατά τη διάρκεια της συνεχιζόμενης παγκόσμιας πανδημίας COVID-19. Η εκστρατεία του Γκουέλεχ τόνισε την απάντηση της κυβέρνησης στην πανδημία σε τοπικό επίπεδο, η οποία είχε επαινεθεί από τον Παγκόσμιο Οργανισμό Υγείας.  Η εκστρατεία του Γκουέλεχ αντιμετώπισε κριτική για ορισμένα κοινωνικά ζητήματα, συμπεριλαμβανομένου του υψηλού ποσοστού ανεργίας της χώρας και τις ανησυχίες ότι παρά τον υψηλό ρυθμό ανάπτυξης 7% κατά μέσο όρο τα τελευταία πέντε χρόνια, ότι τα οφέλη μιας τέτοιας ανάπτυξης ανακατανεμήθηκαν άνισα, ιδιαίτερα στην εργατική τάξη. 

Ο Φαράχ ήταν ο μοναδικός υποψήφιος της αντιπολίτευσης, με τα μεγάλα κόμματα της αντιπολίτευσης να επιλέγουν να μην είναι υποψήφιοι, κατηγορώντας τον Γκουελέχ ότι κυβερνά μέσω δικτατορίας.

Αποτελέσματα
------------

Αποτελέσματα προεδρικών εκλογών στο Τζιμπουτί 2021| Υποψήφιος | Κόμμα | Πρώτος γύρος |
| --- | --- | --- |
| Ψήφοι |  % |
|  | Ισμαήλ Ομάρ Γκουέλεχ | RPP | 155.291 | 97,30 |
|  | Ζακαρία Ισμαέλ Φαράχ | MDEND (Mouvement pour le Développement et l'Equilibre de la Nation Djiboutienne) | 4.314 | 2,70 |
|  |
| Έγκυρα ψηφοδέλτια | 159.605 | 96,81 |
| Άκυρα και λευκά | 5.261 | 3,19 |
| Σύνολο | 164.866 | 100 |
| Αποχή | 50.821 | 23,56 |
| Εγγεγραμμένοι/ Προσέλευση | 215.687 | 76,44 |

Παραπομπές
----------

1. ↑  «Djibouti : la date des élections présidentielles fixée au 9 avril 2021». *Xinhua*. Ανακτήθηκε στις 8 Φεβρουαρίου 2021.
2. ↑  «Guelleh re-elected president of Djibouti with 98.58% of vote: official count». *Xinhua*. Ανακτήθηκε στις 9 Απριλίου 2021.
3. ↑  «Djibouti : "la vraie opposition ne participera pas à la présidentielle "». *Afrikarabia* (στα Γαλλικά). Ανακτήθηκε στις 9 Απριλίου 2021.
4. ↑  «Loi Constitutionnelle n°92/AN/10/6ème L portant révision de la Constitution». *Journel officiel de la République de Djibouti*.. Ανακτήθηκε στις 2021-04-09.
5. ↑  «Loi Constitutionnelle n°92/AN/10/6ème L portant révision de la Constitution». *Journel officiel de la République de Djibouti*.. Ανακτήθηκε στις 2021-04-09. "Loi Constitutionnelle n°92/AN/10/6ème L portant révision de la Constitution" (PDF). *Journel officiel de la République de Djibouti*. Retrieved 9 Απριλίου 2021.
6. ↑  «Début de la campagne présidentielle à Djibouti sur fond d'appel au boycott». *RFI* (στα Γαλλικά). 27 Μαρτίου 2021. Ανακτήθηκε στις 9 Απριλίου 2021.
7. 1 2  «Djibouti : Ismaïl Omar Guelleh en route vers un cinquième mandat ? – Jeune Afrique». *JeuneAfrique.com* (στα Γαλλικά). 5 Οκτωβρίου 2020. Ανακτήθηκε στις 9 Απριλίου 2021.
8. ↑  «Début de la campagne présidentielle à Djibouti sur fond d'appel au boycott». *RFI* (στα Γαλλικά). 27 Μαρτίου 2021. Ανακτήθηκε στις 9 Απριλίου 2021.
9. ↑  «Présidence de la République de Djibouti». *www.presidence.dj*. Αρχειοθετήθηκε από το πρωτότυπο στις 26 Οκτωβρίου 2021. Ανακτήθηκε στις 8 Ιουνίου 2021. .